Diari Oficial de la Generalitat Valenciana


Sumari del DOGV 486, del 15-12-1986 (1986/807770)

ORDRE de 22 de desembre de 1986, de la Conselleria d'Agricultura i Pesca, de la Generalitat Valenciana, per la qual són establertes ajudes per a l'adjudicació d'alcohols destinats a l'elaboració de Mistela-Moscatell.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   486

Data del DOGV
:   15-12-1986

Secció del DOGV
:   ALTRES DISPOSICIONS

Número del document
:   1986/807770


Data del document
:   22-11-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 22 de novembre de 1986, de la Conselleria d'Agricultura i Pesca, de la Generalitat Valenciana, per la qual són establertes ajudes per a l'adquisició d'alcohols destinats a l'elaboració de Mistela-Moscatell.  
L?elaboració de Misteles a base de la varietat Moscatell, és tradicional a determinades comarques de la Comunitat Valenciana.   
En els últims temps, el sector ha hagut d'afrontar una sèrie de problemes que es manifesten en les àrees econòmiques, socials i tècniques, i que n'incideixen sobre la normal evolució.   
En atenció d'aquests motius, i fent ús de les facultats que em són aribuïdes,   
ORDENE:   
Article primer  
Per aquesta Ordre és convocada la concessió de subvencions per a pagaments dels interessos generats pels crèdits obtinguts per a la compra d'alcohol pels elaboradors de Mistela- Moscatell en la campanya 1986-1987.   
Article segon  
Podran ser beneficiaris d'aquestes subvencions els elaboradors de Mistela- Moscatell que hagen obtingut crèdits per a l'adquisició d'alcohol necessari per obtenir-ne el producte.   
Article tercer  
1. Per a la concessió de les subvencions es tindran en compte els interessos generats des de la compra de l'alcohol fins a l?eixida del producte del centre elaborador, en un temps màxim de 12 mesos.   
2. Serà considerat base de pagament l'alcohol absolut addicionat a 1 litre de Mistela elaborada.   
Article quart  
La quantia de la subvenció podrà arribar al 80% dels interessos generats, amb un màxim de 6.000.000 de pessetes per beneficiari.   
Article cinqué  
1. Les sol·licituds aniran dirigides a l'Hble. Sr. Conseller d'Agricultura i Pesca i seran presentades al Registre General d'aquesta Conselleria. La data límit de presentació de sol·licituds serà el 30 de desembre de 1986.   
Juntament amb la sol·licitud hauran de ser presentats els documents següents:   
- Declaració d'existències de la campanya anterior.   
- Balanç d'existències.   
- Guia per a la circulació d'alcohols i begudes derivades.   
- Guia de circulació de Misteles.   
- Certificat de la compra d'alcohol.   
- Documentació que acredite el crèdit obtingut i el tipus d'interés.   
- Llibreta de compte corrent d'alcohols invertits per a l'elaboració de Misteles.   
- Llibre compte corrent de misteles habilitat per la inspecció d'alcohols.   
- Documentació acreditativa d'estar al dia en el pagament de les obligacions fiscals i amb la Seguretat Social.   
2. Per a la percepció de la subvenció serà necessari presentar la documentació acreditativa de la venda de la mistela.   
Article sisé  
L?incompliment de les obligacions dels beneficiaris de les subvencions suposarà la pèrdua de les ajudes obtingudes i l'obligació del reembossament immediat de les quantitats percebudes incrementades amb els interessos legals.   
Article seté  
Les subvencions seran fetes efectives amb càrrec al programa 681 contingut en l'estat de despeses per a 1986, del Pressupost de la Generalitat Valenciana.   
DISPOSICIONS FINALS  
Primera  
Es facultada la Direcció General de Política Agroalimentària, per tal de dictar les disposicions necessàries per a l'aplicació i el desenvolupament d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana   
València, 22 de novembre de 1986. - El Conseller d'Agricultura i Pesca: Lluís Font de Mora i Montesinos.